15 September: God het ‘n plan met jou lewe. – Jan van der Watt - www.bybelkennis.co.za
by Mitch Kalp · Published 15/09/2017 · Updated 04/09/2017
Fil 1:12-26 (fokus 1:19-26)
God is so anders, want Hy is God. En Hy kan ons soms so verras met die paaie wat Hy met ons loop. Dit het Paulus ook geleer. In Filippi was Paulus bekend as die een vir wie God die tronkdeure laat oopswaai het (Hand 16:25-34). Nou sit hy in Rome in die tronk en die deure wil nie oopswaai nie. Natuurlik wonder die mense nou: het God vir Paulus dalk in die steek gelaat? Waarom help God hom nie?
Maar Paulus oordeel nie sommer vinnig op die oppervlakte soos ons soms maak nie. Toe hy mooi kyk, besef hy dat hy en die tronkpolisie in die tyd goeie vriende geword het. Hulle het al meer van die Christene begin hou en sou hulle nie sommer in die tronk gooi nie. Dit het beteken dat die Christene daar buite nie meer bang was om vir die mense van God te vertel nie. In plaas van een man (Paulus) was daar nou ŉ groot groep getuies… God se plan het gewerk, al het dit vir Paulus beteken dat sy plek in God se plan daar in die tronk tussen die tronkpolisie was.
God het ŉ plan met jou lewe. Soms lyk die plan vir jou maar deurmekaar. Vertrou die Here vir jou lewe. Sê soos Paulus: “Ek het geen twyfel dat alles uiteindelik vir my goed sal afloop nie” (1:19).
by Mitch Kalp · Published 21/05/2017 · Last modified 19/05/2017
by Mitch Kalp · Published 04/05/2017